Eesti Entsüklopeedia (1932–1937)/Ferdinand I (Napoli)
Ferdinand I (Ferrante), Napoli kuningas, Aragoonia kuningas Alfonso V vallaspoeg, sünd u. 1423, surn 1494; sai 1458 Napoli troonile, mille kindlustas endale visas võitluses Anjou dünastia pooldajatega, valitses kindla käega, nõrgendades aadli võimu, ja oli vastuolus paavst Innocentius VIII-ga. Ehtsa renessansivürstina pidas Ferdinand hiilgavat õukonda ja esines teaduse ning kunsti metseenina.